Punika unjuk kawula Radèn Tumênggung Amongpraja, kunjuk, ingkang panjênêngan, Kiyai Lurah Kangjêng Radèn Adipati Sasradiningrat. Ingkang kawula unjukakên. Kawula sampun nampèni sêrat sangking kantor, ingkang katitimangsan kaping 17 wulan Juni taun 1842, ijêmanipun ing sêrat. Kangjêng tuwan residhèn amaringakên srêrat. Aturipun Tuwan Mungsêr, 2, aturipun tiyang Jawi, awasta Bok Rêsawijaya, saha aturipun tiyang 20 warisipun Ki Rêsawijaya, tiyang pasakitan ing Sêmèn. Dikakakên atitipariksa, saha angrampungi saprayogènipun.